Har bedriften lån med flytende rente og forventer renteoppgang, kan bedriften bytte fra flytende rente til fast rente med en renteswap. Tilsvarende er det også mulig å bytte fra fast til flytende rente. En renteswap er et fleksibelt instrument som kan tilpasses et spesifikk lån eller en portefølje av lån med utgangspunkt i lånets hovedstol, oppstart, løpetid, og avdragsstrukturen. En renteswap er en bindende avtale, men kunden kan når som helst terminere/stenge avtalen ved å innbetale/motta eventuell markedsverdi og betale påløpte renter. Swaprenten følger markedsrenten og kan således stige eller falle kraftig i verdi. Ved innløsning før utløpstiden, beregnes eventuell over- eller underkurs med utgangspunkt i gjeldende markedsrente for gjenværende løpetid. Swaprenten inkluderer ikke det underliggende lånets margin.